Dette er nok den absolutt flotteste leiligheten vi noen gang har bodd i - bildene er beskjedne i forhold til virkeligheten!

Leiligheten ligger sentralt til i byen, og alt er innenfor gangavstand. Den har flere terrasser, en diger og solfylt veranda, et flott kjøkken, bad med badekar(!!), oppholdsrom, soverom med air condition og det mest stabile trådløse internettet vi opplevde på Sicilia.

Om jeg hadde eid min egen leilighet og kunne innrede den akkurat som jeg selv ville, hadde den sett ut som denne - ubeskrivelig vakkert og praktisk innredet, ord kan ikke beskrive det.

Giovanni hjalp oss hele veien for å finne fram i ukjente Catania, han svarte kjapt på meldinger og når vi møtte han fikk han oss til å føle oss velkomne fra første stund :)

Når vi kom frem hadde han tegnet opp kart med tips om hvor vi burde spise og drikke, og hvor vi kunne dra for å se og oppleve nærliggende, flotte ting i Catania. Og hver gang vi lurte på noe var han rask å svare.

Det eneste minuset med vår opplevelse av å bo i leiligheten til Giovanni var det faktum at vi ikke bodde der lengre - dette er den desidert beste ferieopplevelsen vi har hatt, og det var fantastisk å kunne avslutte hele turen vår med å møte Giovanni og å få bo i denne flotte leiligheten!

Tusen, tusen takk for oppholdet Giovanni - jeg håper vi sees igjen!